Més de 4000 persones gaudeixen del Dia Olímpic a l'Eliana
Sin fecha

L'Eliana s'ha convertit en el centre de l'esport espanyol amb la celebració del Dia Olímpic gràcies als més de 4000 participants que han assistit a aquest esdeveniment esportiu únic.

Amb una espectacular inauguració en la qual han participat una dotzena d'esportistes olímpic entre els quals cal destacar als atletes Antonio Reina i Venancio Múrcia, les jugadores d'handbol Natalia Morskova, Montse Puche i Mihaela Ciobani, els judokes, Sugoi Uriarte i Ana Carrascosa i l'esgrimista Javier Garcia, el moment de més expectació arribava amb la hissada de la bandera per l'atleta Concha Montaner i els relleus de la torxa olímpica per l’olímpic Javier Bosma i la doble medallista en judo Isabel Fernández.

El president del COE, Javier Blanco, la directora de la Fundació Trinitat Alonso, Elena Tejedor, el director d'Esports de la Generalitat Valenciana, Mateo Castellá, i l'alcalde de l'Eliana, Jose María Ángel van coincidir a destacar la importància de l'esport a l'hora de transmetre valors i la implicació de l'Eliana amb l'esport, com a pilar per haver triat aquest municipi per celebrar el Dia Olímpic 2015.

Els més de 4000 participants van gaudir de les exhibicions dels diferents esports artístics i arts marcials, així com d'un sèrie d'esports entre els quals van destacar esgrima, halterofília, tir olímpic, tir amb arc, lluita grecoromana, bàdminton, tennis de taula, rugbi , hoquei herba i una gran varietat més.

Una gran èxit per a l'esport municipal i per als esports olímpics.